[{"text_idx": "#000003", "text": "Po\u0303llumehed on ha\u0308das la\u0308bira\u0308ndel olevate hanedega"}, {"text_idx": "#000004", "text": "Aina suuremaks muutuvad po\u0303llumassiivid meelitavad u\u0308ha enam Eestis peatuma la\u0308bira\u0308ndel olevaid hanesid. Talunike hinnangul ei korva riiklikud meetmed aga hanede tekitatud kahju ning ei vo\u0303imalda ka po\u0303lde hanede eest piisavalt kaitsta."}, {"text_idx": "#000005", "text": "Eesti Po\u0303llumeeste Keskliidu so\u0303nul kevadeti Eestist la\u0308bira\u0308ndavate hanede po\u0303hjustatud probleemid aina su\u0308venevad, mis ta\u0308hendab, et po\u0303hito\u0308o\u0308 hanedega vo\u0303itlemisel peavad talunikud ikka ise a\u0308ra tegema. Na\u0308iteks Vo\u0303rumaal on eraldi to\u0308o\u0308le vo\u0303etud inimene, kes so\u0303idab hommikuti la\u0308bi traktoriga po\u0303llud, et linde minema hirmutada, vahendas \"Aktuaalne kaamera\"."}, {"text_idx": "#000006", "text": "\"Ega siin va\u0308ga palju valikuid ei ole. Kui ta\u0308navu eriti on taliviljad enam-va\u0308hem normaalselt talvitunud ja kui lasta see to\u0308o\u0308 ko\u0303ik vastu taevast minna, siis sellest on ka kahju,\" ra\u0308a\u0308kis Jaaguma\u0308e talu peremees Mart Timmi."}, {"text_idx": "#000008", "text": "\"Tegelikkuses teevad nad po\u0303llumeestele ma\u0308rgatavat kahju, kui nad so\u0308o\u0308vad a\u0308ra nii rohttaimed, teraviljad ja ha\u0308vitavad sellega ka saagipotensiaali,\" selgitas keskliidu president To\u0303nu Post."}, {"text_idx": "#000009", "text": "Kui suur on hanede tekitatud kahju Eesti po\u0303llumeestele tervikuna, pole veel arvutatud, ent keskkonnaameti andmeil on viimasel kolmel aastal suurenenud nii ra\u0308ndelindude tekitatud kahjude eest va\u0308lja makstud hu\u0308vitise summa kui ka kahjutasu saajate arv."}, {"text_idx": "#000010", "text": "\"Paraku ta\u0308na on nii, et ega need keskkonnakaitse- ja riigisu\u0308steemid seda po\u0303llumehele olulisel ma\u0308a\u0308ral ei korva ja ka bu\u0308rokraatia on la\u0308inud selleks piisavalt suureks, et po\u0303llumehed pahatihti loobuvadki seda bu\u0308rokraatiat ta\u0308itmast,\" to\u0303des Post."}, {"text_idx": "#000011", "text": "Hetkel on riigi poolt ettena\u0308htud hu\u0308vitis u\u0308hele kahjusaajale kuni 3200 eurot aastas. Et selle to\u0303usu pole loota, soovivad talunikud laiemaid vo\u0303imalusi po\u0303ldude kaitsmiseks hanede eest."}, {"text_idx": "#000012", "text": "\"Hanede peletamiseks vo\u0303ib po\u0303llumees oma po\u0303llul ka pu\u0308ssi kasutada. Kogenud inimesed ra\u0308a\u0308givad, et kui see laip ikka po\u0303llu peal on, siis nad o\u0303ige mitu pa\u0308eva teed sinna ette ei vo\u0303ta,\" ra\u0308a\u0308kis Mart Timmi."}, {"text_idx": "#000013", "text": "Keskkonnaameti so\u0303nul ei peeta hea tava kohaselt Euroopas lindudele jahti kevadise ra\u0308nde ajal, misto\u0303ttu ei na\u0308e nad ka vo\u0303imalust, et seda saaks lubada."}, {"text_idx": "#000020", "text": "Rodendau jo\u0303udis juunioride MM-il taas 20 parema hulka"}, {"text_idx": "#000023", "text": "Ryanair sulgeb Tallinnast veel seitse lennuliini"}, {"text_idx": "#000025", "text": "Uuring: Tallinnas elab erakordselt palju metsloomi"}, {"text_idx": "#000042", "text": "ERM-i konservaator uuest na\u0308itusest: ilmselt ei ole talutoole enam va\u0308ga palju alles"}]